20 વર્ષની નાની ઉંમરે ઈંગ્લેન્ડની નેશનલ ટીમમાં સ્થાન મળવું જ એક મોટી ઉપલબ્ધિ છે પણ જે પ્રકારની તેની રમત છે તે જોતા તેને આ તક મળવી સહજ હતી. ઓલી આ સીઝનમાં કાઉન્ટી ચેમ્પિયનશિપ ડીવિઝન-1માં રન બનાવવાની બાબતે બીજા સ્થાને રહ્યો. તેણે આ સીઝનમાં 85.50ની ગજબની એવરેજ સાથે 684 રન બનાવ્યા. ગત વર્ષે તેણે ફર્સ્ટ ક્લાસમાં ડેબ્યૂ કર્યું હતું અને ત્યારથી તે સતત રન બનાવી રહ્યો છે. તેણે અત્યાર સુધી 15 મેચોમાં 63.25ની એવરેજથી 1012 રન બનાવ્યા છે. અહીં તેણે 4 સેન્ચુરી અને 3 હાફ સેન્ચુરી લગાવી છે. તેનો બેસ્ટ સ્કોર અણનમ 158 રન રહ્યો છે.